**Helyi tanterv – javaslat**

**szakképző iskolai** **képzés**

**9-10-11. évfolyam**

**Élő idegen nyelv**

**Angol nyelv**

**Általános tanterv**

**heti 2 óra**

**IDEGEN NYELV**

A szakképző iskolai program keretében a 9–11. évfolyamban minden tanuló számára kötelező egy idegen nyelv tanulása. A hatékonyság szempontjából célszerű azt a nyelvet választani, amellyel való ismerkedést a tanuló az általános iskolában elkezdte.

Az idegen nyelv műveltségterület kerettantervének középpontjában a tanuló áll, illetve az a törekvés, hogy a tanuló a szakképző iskolai idegennyelv-tanulás során olyan kompetenciák birtokába jusson, melyek képessé teszik őt az idegen nyelvi kommunikációra, valamint arra, hogy megfelelő motiváció esetén a kötelező nyelvtanulás időszakát követően önállóan is tovább tudja ápolni és fejleszteni idegennyelv-tudását. A használható nyelvtudás a tanuló számára nemcsak azt jelenti, hogy jobb esélyekkel indul a munkaerőpiacon, hanem egyben kulcsot is ad a kezébe más népek, más kultúrák, s ezáltal önmaga, saját népe és saját kultúrája alaposabb megismeréséhez, jobb megértéséhez.

A szakképző iskolába bekerülő tanulók tanulási nehézségekkel küzdenek, sokuk küzd az alapkészségekhez kapcsolódó problémákkal (írási, olvasási és számolási nehézségekkel). A legtöbbjük hátrányos szociális helyzetű, és meglehetősen motiválatlan a tanulást illetően. Ezért a szakképző iskolai nyelvoktatásnak biztosítani kell az idegen nyelvi felzárkóztatás lehetőségét, a differenciált, szükség szerint az egyéni tanulás rendszerét.

Fejleszteni szükséges a tanulók négy nyelvi alapkészségét, elsősorban a beszédértés és a beszédkészség területén, illetve ezekkel szoros összefüggésben és állandó kölcsönhatásban a tanulók *stratégiai, szociális és személyes* kompetenciáit.

A kerettanterv tartalmazza a 9–11. évfolyamok idegennyelv-oktatásának *fejlesztési céljait*. A célokból kiindulva meghatározza a *fejlesztési faladatokat,* az ahhoz szükséges *előzetes tudást*, a *követelményeket/tartalmakat, kulcsfogalmakat* és a fejlesztés *várt eredményeit* az évfolyamok végén. A kitűzött célok megvalósításához a vonatkozó rendelkezéseknek megfelelően a program évi 36-36-34 tanítási héttel és 72-72-68 tanórával számol (heti 2 kötelező tanóra).

A műveltségterület tanításának célrendszere alapját a *kommunikatív kompetencia* fejlesztése alkotja a négy nyelvi alapkészség – beszédértés, olvasásértés, beszédkészség, íráskészség – területén. A készségek közüla beszédértés és a beszédkészség,illetve a szóbeli interakció élvez előnyt. Az elérendő cél az, hogy a tanulók meg tudják oldani a nyelvhasználatot igénylő feladataikat az élet különböző területein, a magánéletben, a közéletben, az oktatásban vagy a munka világában. A célnyelvi *műveltség és az interkulturális kompetencia* fejlesztése eredményeképpen a tanulók legyenek képesek a saját és más kultúrák különbségeinek és hasonlóságainak értelmezésére, és váljanak nyitottabbá és érzékenyebbé más kultúrák iránt. Fontos a pozitív attitűd és motiváció kialakítása a nyelvtanulás, valamint általában más nyelvek és kultúrák megismerése iránt, a *nevelési és tantárgy-integrációs* lehetőségek kihasználásával a nyelvtanítás tartalmának rugalmas keretein belül.

Az *IKT alkalmazási képességének* fejlesztése során a nyelvtanulás és a nyelvtanítás a mai kor igényeinek és szükségleteinek megfelelően, a kommunikációs és információs technológiák használatának beépítésével történjék, ezzel is segítve az autonóm nyelvtanulóvá válást. Fontos cél a *nyelvtanulási stratégiák* kialakítása, azaz a nyelvtanuló legyen képes nyelvtudását önállóan fenntartani, továbbfejleszteni, emellett újabb idegen nyelveket hatékonyan és sikeresen elsajátítani.

A *fejlesztési feladatok* meghatározásakor figyelembe kell venni, hogy a szakképző iskolai tanulók esetében egy olyan célcsoportról van szó, melynek tagjai közül sokakra jellemző, hogy tanulási nehézségekkel küzdenek, gyakori iskolai élményük a kudarc, kevés az önbizalmuk, csekély a tanulási motivációjuk, alacsony szintű az olvasottságuk, fejletlen a szövegértésük, az átlagosnál gyengébb a kommunikációs képességük, kevés támogatást, biztatást kapnak a szülői háttértől.

Mindezek tükrében az idegennyelv-oktatásnak ebben az iskolatípusban kiemelt feladata a *tanulók nyelvtanulási kedvének felkeltése és fenntartása.* Segíteni kell a tanulókat abban, hogy *bízzanak önmagukban*, bebizonyítsák önmaguknak és környezetüknek: *képesek* az idegen nyelv *elsajátítására* és különböző élethelyzetekben történő sikeres *alkalmazására*. Biztosítani kell számukra a feltételeket ahhoz, hogy logikusan egymásra épülő, kis lépésekben *átismételhessék, rendszerezhessék és bővíthessék* korábban megszerzett nyelvtudásukat, vagy amennyiben valamilyen oknál fogva az előző évfolyamokon nem, vagy csak rövid ideig tanulták az idegen nyelvet, *felzárkózhassanak* társaikhoz.

Mindennek eléréséhez, teljesítéséhez fejleszteni kell a tanulókidegen nyelvi alapkészségeita *beszédértés és a beszédkészség előtérbe helyezésével,* ezen belül pedig a beszédkészség területén a nyelvhelyesség helyett a *folyamatosság és a megfelelő szóhasználat* középpontba állításával. Az idegen nyelvi kommunikatív kompetencia szoros összefüggésben és állandó kölcsönhatásban áll a tanulóáltalános kompetenciáival,és így fejleszteni szükséges a tanuló*stratégiai kompetenciáját*,nagy hangsúlyt helyezve azokra a stratégiákra, melyek elősegítik az önálló nyelvtanulóvá válást, melyek hatékonyabbá teszik a nyelvtanulást, és megkönnyítik a nyelvhasználatot; *interkulturális kompetenciáját,* amibe beletartozik a saját és az idegen kultúra egymáshoz való viszonyításának képessége; a más kultúrák képviselőivel való kapcsolatteremtés készsége és képessége; a kultúrák különbözőségéből adódó félreértések kezelésére való készség és képesség; *szociális kompetenciáját***,** azaz az egymástól való tanulás és az egymásért végzett munka készségét és képességét; *személyes kompetenciáit.*

A nyelvtanulás során a tanulókban alakuljon ki és maradjon ébren *a kedvező attitűd* és *motiváció* a nyelvtanulás, a tanult nyelv, a célnyelven beszélő emberek és kultúrájuk, valamint más nyelvek megismerésére.

Növeli a nyelvtanítás és -tanulás hatékonyságát, eredményességét, ha kialakul a tanulók *együttműködési készsége*, részt tudnak venni pár- és csoportmunkában.

A szakképző iskolában folyó idegennyelv-oktatás célja, hogy a tanulók a 11. évfolyam befejezésekor elérjék a Közös Európai Referenciakeretben meghatározott A1 minimumszintet a négy alapkészségben, elmozduljanak az A2 alapszint irányába, és a beszédértés és beszédkészség terén elérjék az A2 szintet. Optimális esetben a tanulók elérhetik az A2 szintet mind a négy alapkészségben.

*A1 szinten* (minimumszint) a diák megérti és használja a gyakoribb mindennapi kifejezéseket és a nagyon alapvető fordulatokat, amelyeknek célja a mindennapi szükségletek konkrét kielégítése. Be tud mutatkozni és be tud mutatni másokat, meg tud válaszolni és fel tud tenni olyan kérdéseket, amelyek személyes jellegűek (pl. hogy hol lakik), amelyek olyan emberekre vonatkoznak, akiket ismer, vagy olyan dolgokra, amelyekkel rendelkezik. Képes nagyon egyszerű interakcióra, amennyiben a másik személy lassan és világosan beszél és segítőkész.

Beszédértés: képes önmagára, családjára és közvetlen környezetére vonatkozó ismerős szavakat és nagyon egyszerű mondatokat megérteni, ha lassan és érthetően mondják azokat.

Képes megérteni ismerős kifejezéseket és egyszerű mondatokat, melyek a mindennapi élet konkrét szükségleteivel kapcsolatosak, ha lassan és érthetően beszélnek hozzá, és a legfontosabb információkat többször elismétlik. Képes ismerős témakörökön belül lassan és érthetően elmondott rövid szövegek lényegét megérteni, ha sok bennük az internacionalizmus, és van ideje feldolgozni a hallottakat. Képes megérteni neveket, számokat, árakat és időpontokat, ha lassan és érthetően beszélnek hozzá.

Olvasásértés: képes egyszerű és jól strukturált szövegekben, melyek a mindennapok konkrét szükségleteivel kapcsolatosak, egyes szavakat és nagyon egyszerű mondatokat megérteni. Képes arra, hogy a sok internacionalizmust tartalmazó és/vagy képekkel illusztrált információközlő szövegek témáját azonosítsa, és a lényegi információkat megértse. Ismerős kontextusban képes megérteni neveket, számokat, árakat és időpontokat, valamint egyes szavakat és nagyon egyszerű kifejezéseket.

Beszédkészség: képes arra, hogy konkrét, ismerős helyzetekben egyszerű szavakkal, hétköznapi szófordulatokkal és nagyon egyszerű nyelvtani szerkezetekkel alapvető információkat adjon önmagáról és közvetlen környezetéről. Képes ismerős, hétköznapi helyzetekben röviden és jól begyakorolt fordulatok segítségével közléseket megfogalmazni úgy, hogy beszéd közben időnként esetleg hosszabb szüneteket tart, szavak után kutat az emlékezetében, küzd a nehéz szavak kiejtésével, és mondandóját olykor újrafogalmazza. Képes arra, hogy szavakat és szócsoportokat egyszerű kötőszavakkal, mint pl. „és”, „vagy”, „mert”, összekössön. Képes az abc hangjait és egy adott mennyiségű szót és kifejezést úgy kiejteni, hogy beszédét nagyobb erőfeszítés nélkül meg lehet érteni. Közléseiben nagyjából megfelelően alkalmazza a szó- és mondathangsúlyt.

Íráskészség: képes a személyére és az egészen mindennapi, ismerős dolgokra vonatkozó adatokat röviden és egyszerűen írásban megfogalmazni. Képes szótár segítségével mindennapi, ismerős témákhoz kapcsolódó feljegyzéseket készíteni. Képes számára ismerős szavakat és gyakran használt fordulatokat nagyjából helyesen leírni. Képes arra, hogy szavakat és szócsoportokat egyszerű kötőszavakkal, mint pl. „és”, „vagy”, „mert” összekössön.

Szóbeli interakció: képes egyszerű módon kommunikálni, ha beszédpartnere lassan és érthetően beszél, továbbá hajlandó arra, hogy mondanivalóját szükség esetén többször, többféleképpen elismételje, és segítséget nyújtson a válaszadásban. Képes arra, hogy egyszerű beszélgetést kezdeményezzen, s ennek során érti és alkalmazza a köszönés, búcsúzkodás és az alapvető udvariassági formák legegyszerűbb változatait. Képes néhány egyszerű, jól begyakorolt kifejezéssel és mondattal megoldani olyan ismerős helyzeteket, melyek mindennapi, konkrét szükségleteihez kapcsolódnak. Képes jól ismert helyzetekben egyszerű szavak, kifejezések és nyelvtani szerkezetek segítségével megválaszolni a közvetlenül hozzá intézett kérdéseket, és képes arra, hogy ő maga is feltegyen egyszerű kérdéseket. Képes rövid beszélgetésben előre begyakorolt fordulatok segítségével kommunikálni, még ha gyakran meg is akad, és keresi a szavakat. Képes arra, hogy beszédpartnere mondanivalóját a mondathangsúly alapján kijelentésként, kérdésként vagy felszólításként értelmezze. Képes beszédében a mondathangsúlyt úgy alkalmazni, hogy mondanivalójában többnyire világosan elkülönüljön a kijelentés, a kérdés és a felszólítás. Kiejtése legalább annyira érthető, hogy beszélgetőpartnere többnyire követni tudja, amit mond.

Írásbeli interakció: képes arra, hogy ismerős témakörökben szótár segítségével egyszerű, rövid közléseket megfogalmazzon, miközben a tanult egyszerű nyelvtani szerkezetek használatában még bizonytalanságokat mutat. Képes arra, hogy személyes kapcsolatai ápolására rövid, egyszerű szövegeket alkosson (pl. üdvözlőkártya, levelezőlap, e-mail).

*A2 szinten (alapszint)* a tanuló megért olyan mondatokat és gyakrabban használt kifejezéseket, amelyek az őt közvetlenül érintő területekhez kapcsolódnak (pl. nagyon alapvető személyes és családdal kapcsolatos információk, vásárlás, helyismeret, állás). Az egyszerű és rutinszerű nyelvi helyzetekben tud kommunikálni úgy, hogy egyszerű és direkt módon információkat cserél családi vagy mindennapi dolgokról. Le tudja írni nagyon egyszerű formában a viszonyulását valamihez, a közvetlen környezetében és olyan területeken, amelyek a legalapvetőbb szükségleteket érintik.

Beszédértés: képes arra, hogy a mindennapi élet területén egyszerű mondatokat, gyakran használt szófordulatokat, szavakat megértsen. Képes arra, hogy felismerje a lassan és érthetően, valamint irodalmi nyelven elhangzó és ismerős dolgokról szóló szövegek témáját. Képes ismerős témakörökön belül érthetően elmondott rövid szövegek lényegét megérteni, ha sok bennük az internacionalizmus, és van ideje feldolgozni a hallottakat. Képes egyszerű, rövid, mindennapokkal kapcsolatos szövegek témáját meghatározni, valamint a szövegekből egyszerű, személyes szükségletei szempontjából fontos információkat kiszűrni.

Olvasásértés: képes egyszerű és jól strukturált, a mindennapi élettel összefüggő szövegek lényegét megérteni. Képes ismerős témakörökben egyszerű és formalizált szövegeket megérteni, ha azok nagyrészt gyakran előforduló szavakat és fordulatokat és/vagy internacionalizmusokat tartalmaznak. Képes arra, hogy hosszabb szövegekből kiszűrje és megértse a számára fontos információt.

Beszédkészség: képes arra, hogy mindennapi helyzetekben egyszerű nyelvi eszközökkel kifejezze magát, miközben még gyakran megakad, és szavak után kutat. Képes arra, hogy egyszerű szavakkal és esetenként rövid mondatokkal megközelítően korrekt közléseket fogalmazzon meg közvetlen környezetével (pl. emberek, helyek és helyszínek, munkahelyi vagy iskolai tapasztalatok) kapcsolatosan. Képes csekély szókincs és egyszerű nyelvtani szerkezetek segítségével ismerős témákról, személyes érdeklődési körében közléseket megfogalmazni. Közléseiben többnyire világosan ki tudja fejezni szándékát. Képes egy esemény lefolyásáról megfelelő kötőszavak segítségével („először”, „aztán”, „azután”, „később”, végül”) időbeli sorrendben beszámolni. Képes arra, hogy szavakat és egyszerű mondatokat kötőszavakkal (pl. „és”, „de”, „mert”) összekössön. Képes mondatait helyesen hangsúlyozni és hosszabb közléseit megfelelően tagolni. Kiejtése többnyire nem nehezíti az értést, bár idegen akcentusa feltűnő.

Íráskészség: képes arra, hogy egyszerű kifejezésekkel és rövid mondatokkal nagyjából hibátlan közléseket fogalmazzon meg közvetlen környezetével kapcsolatban (pl. emberek, helyek és helyszínek, munkahelyi vagy iskolai tapasztalatok). Képes arra, hogy csekély szókinccsel és néhány egyszerű nyelvtani szerkezettel egyszerű formában nyilatkozzon ismerős témákról, őt magát személyesen érintő kérdésekről. Képes egy esemény lefolyásáról megfelelő kötőszavak segítségével („először”, „aztán”, „utána”, „később”, „végül”) időbeli sorrendben beszámolni. Képes arra, hogy egyszerű mondatokat fogalmazzon meg, és ezeket egyszerű kötőszavakkal (pl. „és”, „de”, „mert”) összekösse. Képes néhány fontos helyesírási szabály megközelítően helyes alkalmazására*.*

Szóbeli interakció: képes ismerős témákról egyszerű módon kommunikálni, ha beszélgetőpartnere irodalmi nyelven szól hozzá, és hajlandó arra, hogy kérésre bizonyos dolgokat megismételjen vagy átfogalmazzon. Képes arra, hogy a mindennapi élet konkrét szükségleteihez kapcsolódó helyzetekben rövid, egyszerű kifejezésekkel, mondatokkal kommunikáljon, miközben a kevésbé ismerős helyzeteket még nem mindig tudja megoldani, és esetenként félreértésekbe bonyolódik. Képes arra, hogy megoldjon ismerős, egyszerű és rutinszerű nyelvi helyzeteket, de közléseit rövidre fogja. Képes arra, hogy ismerős helyzetekben egyszerű nyelvi eszközökkel kommunikáljon. Képes arra, hogy ismerős témakörben folyó beszélgetések során, ha azok lassan és érthetően zajlanak, kövesse a beszélgetések fonalát, kérdéseket tegyen fel, illetve kérdésekre válaszoljon. Képes arra, hogy nem értés esetén megkérje beszélgetőpartnerét, ismételje meg a mondottakat, vagy betűzzön bizonyos szavakat, és kérésre ő maga is képes ezt megtenni. Képes beszédében a mondathangsúlyt úgy alkalmazni, hogy mondanivalójában világosan elkülönüljön a kijelentés, a kérdés és a felszólítás. Kiejtése többnyire nem zavarja közlései megértését.

Írásbeli interakció: képes jól ismert helyzetekben megfelelő szókinccsel rövid, egyszerű közléseket fogalmazni, melyekben sok a formalizált elem, visszatérő szófordulat. Képes rövid, személyes jellegű szövegekben, melyek egyszerű formában eseményekre és kívánságokra vonatkoznak, a közléseket megérteni, és azokra egyszerű nyelvi eszközökkel reagálni. Képes gyakran használt szavak esetében alkalmazni a legfontosabb helyesírási szabályokat, s így a helytelen írásmódból adódó félreértéseket elkerülni*.*

A fenti szintleírások alapján az elérhető eredmények a helyi tantervekben tovább pontosíthatók, a lehetőségek és a szükségletek alapján az összes készségre vonatkozóan, vagy csak egyes készségterületeken kiegészíthetők, módosíthatók.

Fontos, hogy ne csak a tanárok, hanem a tanulók is tisztában legyenek a nyelvtanítás-nyelvtanulás céljaival, az elérhető eredményekkel. Ennek érdekében érdemes beszélgetéseket kezdeményezni velük, melyek során egyrészt megismerhetik a célkitűzéseket, másrészt kinyilváníthatják véleményüket, javaslatokat, kívánságokat fogalmazhatnak meg.

A szakképző iskolai 9-10-11. évfolyam idegen nyelvi műveltségterület tartalmát/témaköreit, illetve az órakeretet a következő táblázat tartalmazza. A 11. évfolyam eltérő óraszámai a kevesebb tanítási hét miatt állnak elő.

Általános tantervű óraháló a kilencediktől a tizedik osztályig

|  |  |  |  |
| --- | --- | --- | --- |
| **évfolyam** | **9.** | **10.** | **11.** |
| **heti óraszám** | **2** | **2** | **2** |
| **hetek száma** | **36** | **36** | **34** |
| **éves óraszám** | **72** | **72** | **68** |
| **KER szint** | **A1-** | **A1** | **A1+ / A2** |

**Képzési szakaszok**

**9. évfolyam**

**Javasolt tananyag:**

***H. Q. Mitchell-Marileni Malkogianni: Traveller Plus Beginners (1-6 modul)***

**Óraszám: 72/év, 2/hét**

|  |  |
| --- | --- |
| **Témakörök a 9. évfolyam számára** | |
| **Témakör** | **Kapcsolódási pontok** |
| **1.Kapcsolatfelvétel**  **- a nyelvtanulás fontossága**  - bemutatkozás: személyes adatok közlése  - bemutatás  - országok, nemzetiségek  - számok | *Etika*: társas kapcsolatok |
| **2. Személyes vonatkozások, család**  **-** színek  - személyes használati tárgyak  -család, családi viszonyok  - kedvenc ruhadarabok  - külső jellemzés | *Etika*: önismeret, ember az időben: gyermekkor, ifjúság, felnőttkor, öregkor, családi élet. |
| **3.Mindennapos élet**  - idő, időbeosztás  - napirend, rutin cselekvések, tevékenységek  - városi közlekedés  - közlekedési eszközök  - házimunkák | *Földrajz:* településtípusok. |
| **4. Lakóhely**  - házunk: helységek, berendezési tárgyak  - háztartási eszközök  - városi élet  - házbérlés, albérlet | *Történelem, társadalmi és állampolgári ismeretek; hon- és népismeret*: lakóhely és környék hagyományai, az én falum, az én városom. |
| **5.Ételek**  - alapvető ételek, élelmiszerek  - zöldségek, gyümölcsök  - étkezés otthon, vendéglőben, gyorsvendéglőben  - bevásárlás  - étkezési szokások | *Technika, életvitel és gyakorlat:* család és háztartás, tudatos vásárlás, pénzügyi ismeretek. |
| **6.Aktív életmód**  - foglalkozások, munka  - szabadidős programok szervezése  - időjárás  - számítógép | *Testnevelés: sportok*  *Informatika* |

**Ajánlás az éves óraszám felhasználására:**

|  |  |
| --- | --- |
| **Témakör** | **órakeret** |
| 1. **A nyelvtanulás célja** | 2 |
| 1. Kapcsolatfelvétel | 9 |
| 1. **Személyes vonatkozások, család** | 11 |
| 1. **Mindennapos élet** | 11 |
| 1. **Lakóhely** | 11 |
| 1. **Ételek** | 11 |
| 1. **Aktív életmód** | 10 |
| **Szabadon felhasználható:**   * Kiegészítő ismeretek: a témakörök elmélyítése, a helyi sajátosságokkal való kiegészítés (saját iskolám, iskolám ünnepei, hazám és/vagy célnyelvi országok ünnepei, szokásai stb.)   **és/vagy**   * Differenciálás, gyakorlás: az elsajátított ismeretek begyakorlása, elmélyítése a tanulók egyéni igényeinek megfelelően   **és/vagy**   * Projektmunkák: a témakörökhöz kapcsolódó projektmunkák készítése egyéni, pár-, vagy csoportmunkában | 7 |
| **Összesen:** | **72** |

**Fejlesztési célok és feladatok készségenként**

**Fejlesztési egység: hallott szöveg értése**

**Előzetes tudás:**

Az iskolán kívül, az iskoláztatás során és az első idegen nyelv tanulása közben szerzett tapasztalatok, ismeretek, készségek, motiváció. A tanuló már megért bizonyos célnyelvi fordulatokat, amelyek az anyanyelvében vagy első tanult idegen nyelvében is használatosak.

**Fejlesztés célja, tartalma**

**A tanuló legyen képes:**

* felismerni az angol nyelv hangjait
* megérteni és követni az osztálytermi cselekvésekre és munka megszervezésére vonatkozó egyszerű és rövid tanári utasításokat
* megérteni a köszönési formákat
* kiszűrni a rövid dialógusokból a személyes információkat (név, telefonszám, cím, e-mail cím)
* megérteni az emberek közötti kapcsolatokat, viszonyokat
* rövid szövegekben azonosítani tárgyakat és azok tulajdonságait (szín, minőség, érték)
* leírás alapján azonosítani embereket
* megérteni egy utcai közvélemény-kutatást (kérdéseket és a kérdésekre adott válaszokat)
* megérteni telefonbeszélgetést (beazonosítani a szereplőket, összekapcsolni a szereplőket cselekvésekkel)
* beazonosítani a tárgyak térbeli elhelyezkedését
* megérteni az útbaigazítást, helyeket megjelölni a térképen
* megérteni a dialógusok lényegét
* megérteni egy vendéglőben elhangzott rendelést
* megérteni ételek, italok árát
* következtetés levonása a szövegfajtára, a témára és a lehetséges tartalomra vonatkozóan
* megérteni rövid események, történések lényegét
* megérteni rövid események, történések konkrét információit
* alapvető stratégiák alkalmazása, például rövid hallott szövegben ismeretlen elemek jelentésének kikövetkeztetése
* kihallani számokat, adatokat, mennyiségeket
* összekapcsolni beszélőket az eseményekkel, történésekkel, tárgyakkal, stb.
* megérteni egy lakásra vonatkozó információkat
* eseményeket, képeket időrendi sorrendbe tenni

**Szövegtípusok, szövegforrások:**

* közlemények,
* párbeszédek (formális és informális stílusban)
* monológok, rövid, összefüggő, autentikus beszéd
* telefonbeszélgetés
* közvélemény-kutatás
* útbaigazítások
* bevásárló lista
* éttermi megrendelő lap
* hirdetések, reklám
* üzenetrögzítő

**Fejlesztési egység: szóbeli interakció**

**Előzetes tudás:**

Az iskolán kívül, az iskoláztatás során és az első idegen nyelv tanulása közben szerzett tapasztalatok, ismeretek, készségek, motiváció.

**Fejlesztés célja, tartalma**

**A tanuló legyen képes:**

* megérteni a konkrét, mindennapos kifejezéseket
* megérteni a személyére vonatkozó kérdéseket
* válaszokat adni a személyére vonatkozó kérdésekre (név, lakóhely, foglalkozás, hogylét, család, stb.)
* részt venni egyszerű beszélgetésekben
* bemutatkozni, bemutatni másokat
* az üdvözlés és az elköszönés használatára
* érdeklődni mások hogyléte felől
* reagálni mások közléseire
* alkalmazni a betanult szófordulatokat
* megérteni és információt adni személyekről
* megérteni és információt adni tárgyakról (szín, méret, tulajdonos)
* információt adni számokról, mennyiségekről, adatokról
* következtetni hiányzó információra
* információt cserélni szabadidős tevékenységekről (pl. tv programokról)
* útbaigazítani, útbaigazítást megérteni
* információt cserélni lakásról berendezési tárgyakról és azok térbeli elhelyezkedéséről
* információt cserélni eseményekről, történésekről
* követni az útbaigazítást
* közvélemény-kutatást végezni az osztálytársak körében
* információt cserélni ételekről
* szerepjátékban részt venni: étteremben, boltban, állásközvetítőnél, utcán
* lebonyolítani egyszerű telefonbeszélgetéseket: meghívás
* javaslatot tenni közös programra és javaslatra reagálni
* múltbeli eseményekről érdeklődni és eseményekről beszélni
* véleményt kifejteni, tetszést, nem-tetszést nyilvánítani: ételek, sportok, tevékenységek
* meghívni, meghívásra reagálni

**Szövegfajták, szövegforrások:**

* rövid társalgás,
* rövid tranzakciós és informális párbeszédek,
* szerepjátékok,
* betanult jelenetek
* telefonbeszélgetés
* kérdőív

**Fejlesztési egység: összefüggő beszéd**

**Előzetes tudás:**

Az iskolán kívül, az iskoláztatás során és az első idegen nyelv tanulása közben szerzett tapasztalatok, ismeretek, készségek, motiváció.

**Fejlesztés célja, tartalma**

**A tanuló legyen képes:**

* önmagáról beszélni
* emberekről beszélni
* tárgyakról beszélni
* leírni embereket a külsejük alapján
* következtetni emberek napirendjére
* történet elmesélése
* élménybeszámolót tartani
* egyszerű szövegeket megjegyezni és visszamondani
* dalok, versek szövegeit megtanulni és emlékezetből felidézni

**Szövegtípusok, szövegforrások**:

* dalok,
* versek,
* rövid történetek

**Fejlesztési egység: olvasott szövegértés**

**Előzetes tudás:**

Az iskolán kívül, az iskoláztatás során és az első idegen nyelv tanulása közben szerzett tapasztalatok, ismeretek, készségek, motiváció.

Különböző szövegfajták olvasásában való jártasság a tanuló anyanyelvén és az első idegen nyelven.

**Fejlesztés célja, tartalma**

**A tanuló legyen képes:**

* egyszerű, mindennapi szövegekben (például feliratokon) az ismerős nevek, szavak és egyszerű fordulatok, a nemzetközi és a más nyelven tanult szavak felismerése
* egyszerű információkat tartalmazó, rövid leíró szövegek fő gondolatának megértése, például hirdetésekben, plakátokon vagy étlapon
* egyszerű, írott, képekkel támogatott útbaigazítások, útleírások követése
* nyomtatványok, űrlapok személyes adatokra vonatkozó kérdéseinek megértése.

**Szövegtípusok, szövegforrások:**

* hirdetések
* névjegykártyák
* prospektusok
* reklámok
* útbaigazítások
* újság- és magazincikkek
* programfüzet
* filmcímek, filmbeszámolók
* blog (munka)
* jegyzetek
* naplóbejegyzés
* kvíz
* e-mail, levél
* interjú
* weboldal

**Fejlesztési egység: íráskészség**

**Előzetes tudás:**

Az iskolán kívül, az iskoláztatás során és az első idegen nyelv tanulása közben szerzett tapasztalatok, ismeretek, készségek, motiváció. Bizonyos írásbeli műfajok és jellegzetességeik ismerete. Az írást illetően esetleg már kialakult attitűdök.

**Fejlesztés célja, tartalma**

**A tanuló legyen képes:**

* szavakat és rövid, jól olvasható szövegeket másolni
* listát írni
* kitölteni egy űrlapot személyes adatokkal
* bemutatkozni
* bemutatni a családját
* leírni egy személyt
* bekezdést írni egy napjáról
* összehasonlítást írni mások napirendjéről
* bemutatni a lakóhelyet írásban
* étkezési szokásokról beszámolni egy bekezdésben
* baráti e-mailt írni
* bekezdést írni mások tevékenységeiről
* bekezdést írni mások életéről
* e-mailt írni a nyaralási tervekről
* képeslapot írni

**Szövegtípusok, szövegforrások:**

* képeslap,
* e-mail,
* baráti levél,
* bekezdés,
* üzenet,
* nyomtatvány,
* űrlap

**Feladattípusok, tevékenységek minden fejlesztési egységnél:**

* rövid választ igénylő feladatok
* párosítás
* mondat- vagy szöveg kiegészítés
* feleletválasztás (szöveges válaszok vagy képek közül)
* sorrend felállítása
* igaz / hamis állítások

|  |  |  |
| --- | --- | --- |
| Kommunikációs eszközök A1 | | |
| A társadalmi érintkezéshez szükséges kommunikációs eszközök | | |
|  | *Kezdeményezés és válasz* | |
| *Megszólítás* | *Excuse me.* | *Pardon?* |
| *Köszönés* | *How do you do?*  *Good morning.*  *Hello Tom.*  *Hello, how are you?*  *Hi!* | *How do you do?*  *Good morning.*  *Hello Mary.*  *Very well, thank you. And how about you?*  *Hi!* |
| *Elköszönés* | *Goodbye.*  *Bye-bye!*  *Good night.*  *Take care.* | *Goodbye.*  *Bye!*  *Good night.*  *Thanks. Bye!* |
| *Köszönet és arra reagálás* | *Thanks.*  *Thank you very much.*  *Thanks a lot.*  *It’s very kind of you.* | *Not at all.*  *You are welcome.*  *No problem.*  *Don’t mention it.* |
| *Bemutatkozás, bemutatás* | *My name is…*  *May I/Can I/ Let me introduce myself.*  *May I/Can/ Let me introduce you to Rosy?* | *Hello.*  *Hi!*  *Pleased to meet you. Nice to meet you.* |
| *Érdeklődés hogylét iránt és arra reagálás* | *How are you feeling today?*  *What’s the matter?* | *Fine. / OK / All right. Much better, thanks. Not very well, I am afraid.* |
| *Bocsánatkérés és arra reagálás* | *I am sorry. I am very sorry.*  *I beg your pardon.* | *That’s all right.*  *It doesn’t matter. Never mind.* |
| *Gratulációk, jókívánságok és arra reagálás* | *Happy Christmas/New year/Birthday!*  *Many happy returns (of the day)*  *Congratulations!* | *Happy Christmas /New Year/ Birthday!*  *Thank you.*  *Thank you, the same to you.* |
| *Telefon felvétele* | *Oxford, five oh two double one.* | *Hello, this is Ms Brown speaking.* |
| *Telefonon bemutatkozás* | *Hello, this is Mary Smith speaking.* |  |
| 1. ***Személyes beállítódás és vélemény kifejezésére szolgáló kommunikációs eszközök*** | | |
| *Véleménykérés, és arra reagálás* | *What do you think? How do you like it?* | *I think it is rather strange. I like it.* |
| *Valaki igazának az elismerése és el nem ismerése* | *You are right. You are wrong.* |  |
| *Egyetértés, egyet nem értés* | *Do you agree?*  *What’s your opinion?*  *How do you feel about it?* | *OK.*  *All right.*  *I think he’s wrong/right.* |
| *Tetszés, nem tetszés* | *Do you like Greek food?*  *What do you think of my boyfriend?* | *I think it’s great. I don’t like it.*  *He looks nice.* |
| *Akarat, kívánság* | *Would you like a biscuit?* | *I’d like an ice-cream, please.* |
| *Információcseréhez kapcsolódó kommunikációs eszközök* | | |
| *Dolgok, személyek megnevezése, leírása* | *What is it?*  *What’s it in English?*  *What is his house like?* | *It’s…/ That’s…/ It’s a kind of…/It’s used for…*  *It’s big and comfortable.* |
| *Információ kérés, adás* | *Are you all right?*  *When are the guests coming?* | *Yes, I am.*  *At 6 p.m.* |
| *Tudás, nemtudás* | *Where is she?* | *I have no idea.* |
| *A partner cselekvését befolyásoló kommunikációs eszközök* | | |
| *Kérés és arra reagálás* | *Can you give me a pen?* | *Yes, sure. Yes, of course.*  *I’m afraid I can’t.* |
| *Javaslat és arra reagálás* | *Let’s go to the cinema tonight.* | *Good idea.* |
| *Meghívás és arra reagálás* | *Are you free on Tuesday?*  *Let’s meet on Sunday.* | *Yes, I am.*  *Good idea.* |
| *Kínálás és arra reagálás* | *Have an orange.*  *Here you are.* | *Yes, please. No, thank you.*  *Thank you.* |
| *Interakcióban jellemző kommunikációs eszközök* | | |
| *Megértés biztosítása* | *Did you say the castle?* | |
| *Visszakérdezés, ismétléskérés* | *Can you spell it for me? It spells…* | |
| *Nem értés, betűzés kérése, betűzés* | *Sorry, I don’t understand.*  *Could you understand?*  *Sorry, what does that mean?* | |

|  |  |  |  |
| --- | --- | --- | --- |
| **Fogalomkörök A1** | | | |
| ***Fogalomkörök*** | | ***Fogalomkörök nyelvi kifejezései*** | |
| ***Cselekvés, történés, létezés kifejezése*** |  |  |  |
|  | *Jelenidejűség* | *The verb BE* | *I am from Hungary.* |
|  |  | *Present Simple* | *When do you get up? I don’t drink milk.* |
|  |  | *Present Progressive* | *I am reading a book now.* |
| ***Birtoklás kifejezése*** |  | *Present forms of have (got)* | *I have five friends at school.* |
|  |  | *Possessive adj.* | *My, your, his/her/its, our, their dog* |
|  |  | *Genitive ’s* | *Kate’s brother*  *Whose?* |
| ***Térbeli viszonyok*** | *Irányok, helymeghatározás* | *Prepositions, Prepositional Phrases, Adverbs* | *Here, there, on the left, on the right, in, on, under, opposite, next to, between, …* |
| ***Időbeli viszonyok*** |  |  |  |
|  | *Gyakoriság* | *How often?* | *Always, often, sometimes, never, once/twice a week, every day.* |
|  | *Időpont* | *When?*  *What time?*  *What’s the time?* | *Now,*  *Yesterday, last week, two years ago,*  *Tomorrow, next week*  *In 1997, in July, at 5 o’clock, on Monday*  *It’s eight.*  *It’s quarter to eight.* |
| ***Mennyiségi viszonyok*** |  | *Singulars and plurals*  *Regular and irregular plurals* | *Boys, girls,*  *Children, people, men, women …* |
|  |  | *Cardinal numbers 1-100* |  |
|  |  | *Ordinal numbers* | *first, second…* |
|  |  | *Countable nouns*  *Uncountable nouns* | *How many CDs have you got?*  *I’ve got a lot of/few CDs.*  *How much money have you got?*  *I’ve got a lot of/little money.* |
| ***Modalitás*** |  | *Can (ability)* | *I can swim.* |
| ***Logikai viszonyok*** |  | *Linking words* | *And/or/but/because* |
| ***Szövegösszetartó eszközök*** |  | *Articles*  *Some+plural noun*  *any+plural noun*  *Some +singular noun*  *Any +singular noun*  *Nominative and Accusative of personal pronouns*  *Demonstrative pronouns* | *A, an, the*  *There are some pencils in the bag.*  *Have you got any sisters?*  *I haven’t got any matchboxes.*  *There’s some water in the vase.*  *There isn’t any juice in my glass.*  *I, he, they…*  *Me, him, them…*  *This, that, these, those* |

**Értékelési rendszer:**

A tanuló továbbhaladásának követelményeit az egyes iskolák pedagógiai programja tartalmazza.

Jelen helyi tanterv javaslata a továbbhaladás feltételeire a 9. osztály végén: a tanuló legyen képes az év végi kimenetet mérésekor a szókincs, beszédkészség, beszédértést és íráskészséget mérő feladatokat legalább 30 %-ban, a nyelvhelyességet 20 %-ban teljesíteni.

**Értékelési szempontok**: minden készséget, és a nyelvhelyességet külön-külön értékelünk.

**Az értékelés módjai:**

* önértékelés (Portfolio)
* társértékelés (pár-, csoportmunkában)
* szóbeli értékelés;
* írásbeli, főleg ösztönző-formáló (formatív) értékelés;
* minősítő-szelektáló (szummatív)
* összegző-lezáró értékelés (osztályzás)

**10. évfolyam**

**Javasolt tananyag:**

***H. Q. Mitchell-Marileni Malkogianni: Traveller Plus Beginners (7-8 modul)***

***H. Q. Mitchell-Marileni Malkogianni: Traveller Plus Elementary (1-3 modul)***

**Óraszám: 72/év, 2/hét**

|  |  |
| --- | --- |
| **Témakörök a 10. évfolyam számára** | |
| **Témakör** | **Kapcsolódási pontok** |
| **1.Múltunk**  - élettörténetünk  - sportok  - múltban történt események | *Etika*: önismeret, ember az időben: gyermekkor, ifjúság, felnőttkor, öregkor, családi élet. |
| **2.Nyaralás**  **-** úti cél  - közlekedési eszközök  - utazási előkészületek  - évszakok | *Technika, életvitel és gyakorlat:* közlekedési ismeretek, közlekedésbiztonság, fenntarthatóság, környezettudatosság a közlekedésben.  *Földrajz:* a kulturális élet földrajzi alapjai, nyelvek és vallások, egyes meghatározó jellegű országok turisztikai jellemzői. |
| **3.Személyes vonatkozások 1.**  - bemutatkozás, bemutatás  - személyes adatok közlése  - színek  - kedvenc tárgyak  - foglalkozások és az azokhoz tartozó készségek  - idő, időbeosztás  - barátok | *Etika*: társas kapcsolatok, előítélet, tolerancia, bizalom, együttérzés; fogyatékkal élők, szegények és gazdagok. |
| **4.Személyes vonatkozások 2.**  - otthoni teendők  - házimunka  - munkaidő  - szórakozás: film, zene  - technika világa: mobiltelefon, számítógép, videó játékok  - szabadidős tevékenységek | *Technika, életvitel és gyakorlat*: család és háztartás.  *Ének-zene*: népzene, klasszikus zene, popzene. |
| **5.Változások**  - család, családi viszonyok  - házasság  - ház, lakás: helységek, berendezési tárgyak  - város és vidék  - időjárás | *Technika, életvitel és gyakorlat*: család és háztartás.  *Etika*: generációk kapcsolata, családi élet. |

**Ajánlás az éves óraszám felhasználására:**

|  |  |
| --- | --- |
| **Témakör** | **óraszám** |
| **1.Múltunk** | 13 |
| **2.Nyaralás** | 13 |
| **3.Személyes vonatkozások 1** | 13 |
| **4. Személyes vonatkozások 2** | 13 |
| **5.Változások** | 13 |
| **Szabadon felhasználható:**   * Kiegészítő ismeretek: a témakörök elmélyítése, a helyi sajátosságokkal való kiegészítés (saját iskolám, iskolám ünnepei, hazám és/vagy célnyelvi országok ünnepei, szokásai stb.)   **és/vagy**   * Differenciálás, gyakorlás: az elsajátított ismeretek begyakorlása, elmélyítése a tanulók egyéni igényeinek megfelelően   **és/vagy**   * Projektmunkák: a témakörökhöz kapcsolódó projektmunkák készítése egyéni, pár-, vagy csoportmunkában | 7 |
| **Összesen:** | **72** |

**Fejlesztési célok és feladatok készségenként**

**Fejlesztési egység: hallott szöveg értése**

**Fejlesztés célja, tartalma**

**A tanuló legyen képes:**

* megismerni és megérteni a leggyakoribb szavakat és fordulatokat, ha közvetlen, személyes dolgokról van szó
* rövid, világos, egyszerű szóbeli közlések lényegét megérteni
* párbeszédek lényegét megérteni
* párbeszédek konkrét információit megérteni (szereplők, helyszín, közlési szándékok)
* párbeszédben szereplők egymáshoz való viszonyát felismerni
* személyes információkat megérteni (név, cím, telefonszám, e-mail)
* időt, időpontokat felismerni
* személyekre vonatkozó információkat megérteni (tevékenységek, foglalkozás)
* megérteni közvélemény-kutatást
* egyszerű telefonbeszélgetéseket megérteni: hívó és a hívott fél azonosítása, hívás tárgya)
* bejelentéseket, közleményeket megérteni (helyszínt beazonosítani, információkat kiszűrni)
* egyszerű instrukciókat, útbaigazításokat megérteni (gyalogos vagy tömegközlekedés esetén)
* ismert témákhoz kapcsolódó autentikus szövegeket megérteni (étkezés, szabadidő, napirend, iskola)
* egyszerű történeteket aktívan követni, az események sorrendjét felismerni
* alapvető stratégiákat alkalmazni: a hallott szövegben előforduló ismeretlen szavak jelentésére következtetni, a várható információkat megkeresni
* vizuális, képi elemeket felhasználni a jobb megértéshez

**Szövegtípusok, szövegforrások:**

* közlemények, bejelentések
* párbeszédek (formális és informális stílusban)
* monológok, rövid, összefüggő, autentikus beszéd
* telefonbeszélgetés
* instrukciók
* közvélemény-kutatás
* rádióműsor (show, talk-show)
* dalok
* rövid versek

**Fejlesztési egység: szóbeli interakció**

**Fejlesztés célja, tartalma**

**A tanuló legyen képes:**

* kapcsolatokat létesíteni (üdvözlés, elköszönés, bemutatkozás, mások bemutatása)
* beszélgetést kezdeményezni, fenntartani és befejezni
* egyszerű, mindennapi információkat megszerezni
* mindennapi gyakorlati kérdéseket megtárgyalni: meghívás, javaslattétel, programok megszervezése
* a mindennapi életben előforduló feladatokat kivitelezni: vásárlás, útbaigazítás, szállás, étkezés, utazás
* érzelmeit egyszerűen kifejezni (hangulat, állapot, köszönetnyilvánítás, tanácsadás, tanács kérése
* véleményét kifejezni (tetszés, nemtetszés, egyetértés, egyet nem értés, stb.)
* rákérdezni a meg nem értett kulcsszavakra vagy fordulatokra, ismétlést kérni a megértés hiányában.
* a metakommunikációs és vizuális eszközöket használni a mondanivaló támogatására.

*S***zövegfajták, szövegforrások:**

* szerepjátékok,
* társasjátékok,
* dramatizált jelenetek,
* rövid társalgás,
* véleménycsere,
* információcsere,
* tranzakciós és informális párbeszédek.

**Fejlesztési egység: összefüggő beszéd**

**Fejlesztési célja, tartalma**

**A tanuló legyen képes:**

* egyszerű nyelvi elemek használatával rövid szöveget elmondani
* bemutatkozni, bemutatni másokat
* személyekről, tárgyakról leírást adni
* egyszerű történetet elmesélni
* lakóhelyét, szobáját bemutatni
* képeket egyszerű szókinccsel leírni
* két képet összehasonlítani (különbségeket felfedezni)

**Szövegfajták, szövegforrások:**

* rövid történetek, témakifejtés,
* képleírás,
* történet
* élménybeszámoló,
* véleménynyilvánítás,
* bejelentés,
* csoportos előadás vagy prezentáció, projekt bemutatása.

**Fejlesztési egység: olvasott szöveg értése**

**Fejlesztés célja, tartalma**

**A tanuló legyen képes:**

* mindennapi szövegekben megérteni a lényeges információt
* ismerős témákat tartalmazó szövegekben a konkrét információkat megtalálni
* írott használati utasításokat, instrukciókat megérteni
* a nyomtatott sajtótermékek (újság, magazin) egyszerűsített cikkeit megérteni (kvíz, interjú)
* szórólapok, hirdetések, prospektusok, poszterek szövegét megérteni
* a digitális szövegeket megérteni (blog, weboldal, e-mail)
* rövid történeteket megérteni, a logikai és időrendi kapcsolatokat felismerni
* olvasási stratégiákat alkalmazni: az ismeretlen szavakat a szövegkörnyezetből kikövetkeztetni

**Szövegtípusok, szövegforrások:**

* újság (cikk)
* magazin (cikk, interjú, kvíz)
* szórólap
* hirdetés
* prospektus
* poszter
* baráti levél
* e-mail
* blog
* weboldal

**Fejlesztési egység: íráskészség**

**Fejlesztés célja, tartalma**

**A tanuló legyen képes:**

* egyszerű vázlatokat készíteni
* formanyomtatványokat, kérdőíveket kitölteni
* személyes jellegű információkról rövid, egyszerű mondatokat írni (név, képességek)
* ismert témákról rövid szövegeket, bekezdéseket írni: napirend, munka, szabadidő, étkezési szokások
* közvélemény-kutatás eredményeiről írni
* írásban véleményt nyilvánítani: tetszés, nemtetszést kifejezni
* baráti levélben, e-mailben hírt adni magáról, eseményekről beszámolni (szabadidő, szórakozás)
* leírást készíteni a közvetlen környezetéről, lakóhelyéről, szobájáról
* rövid bekezdésben tanácsot kérni és adni
* elmesélni a nyaralását
* rövid, egyszerű történetet alkotni
* rövid életrajzot készíteni híres emberről
* levélben meghívni és meghívásra reagálni (elfogadás, elutasítás)
* leírást készíteni és összehasonlítani embereket külső és belső tulajdonságaik alapján
* leírást készíteni helyekről, országokról

**Szövegfajták, szövegforrások:**

* hagyományos és elektronikus nyomtatványok,
* poszter szövegek,
* baráti levelek,
* e-mailek vagy internes profilok,
* üzenetek,
* internetes bejegyzések,
* instrukciók,
* történetek, elbeszélések
* dalszövegek

**Feladattípusok, tevékenységek minden fejlesztési egységnél:**

* rövid választ igénylő feladatok
* párosítás
* mondat- vagy szöveg kiegészítés
* feleletválasztás (szöveges válaszok vagy képek közül)
* sorrend felállítása
* igaz / hamis állítások

**Kommunikációs eszközök**:

ugyanaz, mint 9. évfolyam.

**Fogalomkörök**:

a 10. évfolyamon az új nyelvi eszközök:

* Past simple
* Past simple of the verb be
* Future going to
* The verb should
* Want to / would like to
* Why? / becasue…

**Értékelési rendszer:**

A tanuló továbbhaladásának követelményeit az egyes iskolák pedagógiai programja tartalmazza.

Jelen helyi tanterv javaslata a továbbhaladás feltételeire a 10. évfolyam végén: a tanuló legyen képes az év végi kimenet mérésekor a szókincs, beszédkészség, beszédértést és íráskészséget mérő feladatokat legalább 30 %-ban, a nyelvhelyességet 20 %-ban teljesíteni.

**Értékelési szempontok**: minden készséget, és a nyelvhelyességet külön-külön értékelünk.

**Az értékelés módjai:**

* önértékelés (Portfolio)
* társértékelés (pár-, csoportmunkában)
* szóbeli értékelés;
* írásbeli, főleg ösztönző-formáló (formatív) értékelés;
* minősítő-szelektáló (szummatív)
* összegző-lezáró értékelés (osztályzás)

**11. évfolyam**

**Javasolt tananyag:**

***H. Q. Mitchell-Marileni Malkogianni: Traveller Plus Elementary (4-8 modul)***

**Óraszám: 68/év, 2/hét**

|  |  |
| --- | --- |
| **Témakörök a 11. évfolyam számára** | |
| **1.Egészséges életmód**  - ételek, italok  - étkezés otthon, vendéglőben  - zöldségek, gyümölcsök  - egészséges étkezés  - betegségek, gyógymódok  - egészséges életmód: sportolás, fitness | *Technika, életvitel és gyakorlat*: testi és lelki egészség, balesetek megelőzése, egészséges ételek.  *Biológia-egészségtan*: testrészek, egészséges életmód, a betegségek ismérvei, fogyatékkal élők, betegségmegelőzés, elsősegély.  *Testnevelés és sport*: a rendszeres testedzés szerepe, relaxáció. |
| **2.Múltbeli cselekvések, történések**  - kellemetlen élmény  - iskola: tantárgyak, tanárok  - emlékezetes nyaralás  - híres emberek élete | *Történelem* |
| **3.Események**  - fesztivál, koncert  - zene  - film világa  - állatvédelem: tüntetés  - ünnepek | *Ének-zene.*  *Mozgókép és média.*  *Magyar nyelv és irodalom: ünnepek, néphagyományok* |
| **4.Ember és társadalom**  - öltözködés, divat  - vásárlás  - külső megjelenés, kinézet  - város: közlekedés  - közlekedési eszközök  - város: nevezetességek, látnivalók  - ismert filmszereplők | *Technika, életvitel és gyakorlat*: *tudatos vásárlás.* |
| **5.Kaland**  - természeti képződmények  - mindennapos problémák, balesetek  - érdekes helyek, látnivalók  - extrémsportok  - veszélyek | *Földrajz: országok, domborzat*  *Testnevelés* |

**Ajánlás az éves óraszám felhasználására:**

|  |  |
| --- | --- |
| **Témakör** | **óraszám** |
| **1.Egészséges életmód** | 13 |
| **2.Múltbeli cselekvések, történések** | 13 |
| **3.Események** | 12 |
| **4. Ember és társadalom** | 12 |
| **5.Kaland** | 12 |
| **Szabadon felhasználható:**   * Kiegészítő ismeretek: a témakörök elmélyítése, a helyi sajátosságokkal való kiegészítés (saját iskolám, iskolám ünnepei, hazám és/vagy célnyelvi országok ünnepei, szokásai stb.)   **és/vagy**   * Differenciálás, gyakorlás: az elsajátított ismeretek begyakorlása, elmélyítése a tanulók egyéni igényeinek megfelelően   **és/vagy**   * Projektmunkák: a témakörökhöz kapcsolódó projektmunkák készítése egyéni, pár-, vagy csoportmunkában | 6 |
| **Összesen:** | **68** |

A fejlesztési célok fejlesztési egységenként (hallott szövegértés, szóbeli interakció, önálló beszéd, olvasott szövegértés, íráskészség), a kommunikációs eszközök megegyeznek a 10. évfolyammal.

**Kommunikációs eszközök**:

megegyezik a 9. évfolyammal.

**Fogalomkörök**:

az új nyelvi szerkezetek a 11. évfolyamon:

* The verb could
* Adjectives – adverbs of manner
* Modals: can, could, may, will would (for requests)
* The verb have to
* Compounds of some, any, no, every
* Let’s / how about? / why don’t we / you …?
* Which …?
* One / ones
* Too / enough
* Comparative forms
* Superlative forms
* Present perfect simple
* Ever / never / before
* Reported speech (commands, requests)

**Értékelési rendszer:**

A tanuló továbbhaladásának követelményeit az egyes iskolák pedagógiai programja tartalmazza.

Jelen helyi tanterv javaslata a továbbhaladás feltételeire a 11. évfolyam végén: a tanuló legyen képes az év végi kimenetet mérésekor a szókincs, beszédkészség, beszédértést és íráskészséget mérő feladatokat legalább 30 %-ban, a nyelvhelyességet 20 %-ban teljesíteni.

**Értékelési szempontok**: minden készséget, és a nyelvhelyességet külön-külön értékelünk.

**Az értékelés módjai:**

* önértékelés (Portfolio)
* társértékelés (pár-, csoportmunkában)
* szóbeli értékelés;
* írásbeli, főleg ösztönző-formáló (formatív) értékelés;
* minősítő-szelektáló (szummatív)
* összegző-lezáró értékelés (osztályzás)